As ’n mens so na die sosiale media kyk, is dit klaar duidelik wie die voorlopers is, en dit gaan moontlik die kykers se vyf gunstelinge wees vir die 11de reeks wat in Oktober begin.
“Ek glo nog in ’n sprokie! Dit kan nie net op TV so wees nie,” vertel André. Sy hande en oë gesels saam wanneer hy vertel ’n vrou is die hart van die huis en die huis die hart van die plaas. Hy wil hê sy moet dit vir haar lekker maak en kan selfs die huis pers verf as sy wil.
Die ambisieuse jong boer glo nog in ware liefde en hoop hy sal sy ideale maat vind. As hy net “die helfte so lief kan wees” vir sy vrou as sy geliefde Jack Russell Lielie, spot boer Réan oor die vrou wat sy hart gaan steel.
Die hardwerkende, geesdriftige boer is ’n familiemens, ywerige hengelaar en fotograaf, wat nog drome koester om ’n helikoptervlieënier te word en ’n kroos van sy te hê.
Schalk vertel hy gaan die ou oom op die houtstoel wees met die haelgeweer wanneer die manne eendag by sy “plaasdogtertjie” kom vlerk sleep.
Die saggeaarde jong vrou soek graag ’n man wat ’n kind van die Here is en haar liefde en passie vir diere deel, maar hy hoef nie self te boer nie en kan elders werk. “Solank hy hier op die plaas is om my te beskerm.”
Ene Dirk Human por op Facebook die manne (en vroue) aan om vir haar te skryf sodat sy in die topvyf kan wees: “Mense, kom almal doen iets om ook ’n vrou onder die topvyf te kry. Skryf almal ’n brief, mans en vroue, soveel moontlik. Klink snaaks, maar hulle tel net die briewe, en weet nie wat binne staan nie. U kan net 'n kort brief vir ondersteuning skryf en verduidelik die rede. So manupileer ons die getalle, en maak die reeks interessant. Kom aan, laat daai briewe loop.”